stanford-oval/wikipedia huggingface dataset:
אספנות
המניעים לאיסוף

גורמים פסיכולוגיים יכולים לשחק תפקיד הן במוטיבציה לשמירת אוסף והן בהשפעה שיש לה על חיי האספן. גורמים אלו יכולים להיות חיוביים או שליליים.
תחביב האיסוף הולך לרוב יד ביד עם עניין בחפצים שנאספו ובמה שהם מייצגים, למשל איסוף גלויות עשוי לשקף עניין במקומות ותרבויות שונות. מסיבה זו, לאיסוף יכולות להיות יתרונות חינוכיים, וחלק מהאספנים אף הופכים למומחים בתחומם. שמירה על אוסף יכולה להיות פעילות מרגיעה המונעת את הלחץ של החיים, תוך מתן עיסוק מכוון שמונע שעמום. התחביב יכול להוביל לקשרים חברתיים בין אנשים בעלי תחומי עניין דומים ולפיתוח חברויות חדשות.
איסוף עבור רוב האנשים הוא בחירה, אבל עבור חלק זה יכול להיות כפייה, על ידי שיתוף מאפיינים של אגרנות אובססיבית. כאשר האיסוף עובר בין דורות, יכול להיות לפעמים שלילדים יש סימפטומים של הפרעה טורדנית-כפייתית. איסוף יכול לפעמים לשקף פחד ממחסור, או לזרוק משהו ואז להתחרט עליו מאוחר יותר. קרל יונג שיער שהמשיכה הנרחבת של האיסוף קשורה לציד ולאיסוף שהיו נחוצים בעבר להישרדות האדם. איסוף קשור גם לזיכרון על ידי אסוציאציה והצורך של המוח האנושי לקטלג ולארגן מידע ולתת משמעות לפעולותיו.
לאספנות יכולים להיות מספר מניעים, כגון:
נושא או תחום החביב על האספן, שרוצה להיות בעלים של חפצים הקשורים לתחום זה.
מניע אסתטי של איסוף חפצים יפים (כגון יצירות אמנות).
מניע נוסטלגי.
רצון לתעד תחום עניין.
תיעוד מדעי של תחום העניין ויצירת קטלוג אוספים (רלוונטי בעיקר למוזיאונים ומכוני מחקר).
מניע כלכלי: איסוף חפצים יקרים ונדירים במטרה למכרם תמורת רווח כספי רב.
סמל סטטוס לבעלי הון.
היסטוריה

איסוף הוא מנהג עם היסטוריה תרבותית ארוכה מאוד. במסופוטמיה תועדו שיטות איסוף בקרב בני מלוכה ואליטות עוד באלף ה-3 לפני הספירה. שושלת בית תלמי המצרית אספה ספרים מכל העולם הידוע בספריית אלכסנדריה. משפחת מדיצ'י, בפירנצה בתקופת הרנסאנס, עשתה את המאמץ הראשון לאסוף אמנות בחסות פרטית, כך יכלו אמנים להשתחרר בפעם הראשונה מהכסף שנתנו הכנסייה והמלכים; מסורת אזרחית זו נמשכת מאז עם יצירותיהם של אספני אמנות פרטיים. לרבים מהמוזיאונים הפופולריים בעולם, מהמטרופוליטן בניו יורק ועד לתיסן במדריד או לפרנץ מאייר במקסיקו סיטי, יש אוספים שנוצרו על ידי האספנים שתרמו אותם כדי שיוצגו לציבור הרחב.
תחביב האספנות הוא צאצא מודרני של "חדר פלאות", שהיה נפוץ בקרב חוקרים בעלי אמצעים והזדמנויות לרכוש פריטים יוצאי דופן מהמאה ה-16 ואילך. איסוף מתוכנן של פרסומים ארעיים חוזר לפחות לג'ורג' תומסון בתקופת שלטונם של צ'ארלס הראשון וסמואל פפיס בזו של צ'ארלס השני. גם איסוף תחריטים והדפסים אחרים על ידי מי שאמצעיו לא אפשרו להם לקנות יצירות אמנות מקוריות הוא תחביב בן מאות שנים.
מעורבותם של מספר גדול יותר של אנשים בפעילויות איסוף באה עם השגשוג והגברת הפנאי עבור חלקם במאה ה-19 המאוחרת במדינות תעשייתיות. זה היה כאשר איסוף פריטים כגון חרסינה עתיקה, רהיטים ופריטי נוי ממדינות מזרחיות הפך פופולרי. מדריך המחירים הראשון היה קטלוג סטנלי גיבונס שהונפק בנובמבר 1865.
ראו גם

מכירה פומבית
חדר פלאות
אגרנות כפייתית
הערות שוליים

↑  דניאלה אוהד-גולדמן, אספנות למתחילים, באתר הארץ, 17 באוקטובר 2002
1 2  האקונומיסט, סקס, ממון ושיגעון: איך נהפכה אספנות מתחביב יוקרתי לעממי, באתר הארץ, 31 בדצמבר 2005
1 2   חגי חיטרון, הספר שמגלה אם אספנות היא תחביב או הפרעה נפשית, באתר הארץ, 16 בספטמבר 2015
↑  דאה הדר, שיחות עם אספנים שאוספים הכל ויודעים שזה קיצוני, באתר הארץ, 29 באוקטובר 2009
↑  Why Do We Want This Stuff? Eight Views on the Psychology of Collecting, CoinWeek, ‏January 17, 2017
↑  אלי ערמון אזולאי, הוועידה השנייה לאמנות, אספנות ופיננסים תיפתח מחר, באתר הארץ, 13 במרץ 2013
↑  אביטל בורג, גלריה, האספנים החדשים: סמל סטטוס או אהבת אמנות?, באתר הארץ, 27 באוגוסט 2010
↑  Thomason, Alison Karmel Thomason (2005). Luxury and Legitimation: Royal Collecting in Ancient Mesopotamia. Hampshire, U.K.: Ashgate Publishing Limited. ISBN 0754602389.
| --- | --- |
בקרת זהויות :  GND: 4051494-8  LNB: 000110936  NKC: ph116111
המדריך לרוצח – פרקים

זו רשימה של פרקים של סדרת הטלוויזיה "המדריך לרוצח".
הערות שוליים

↑  Full 2014-15 TV Season Series Rankings: Football & ‘Empire’ Ruled
↑  Moraes, Lisa de (2016-05-26). "Full 2015-16 TV Season Series Rankings: 'Blindspot', 'Life In Pieces' & 'Quantico' Lead Newcomers". Deadline (באנגלית אמריקאית). נבדק ב-2018-11-24.
אקדמיית הגיבורים שלי – דמויות

אקדמיית הגיבורים שלי (ביפנית: 僕のヒーローアカデミア) היא מאנגה מסוגת פעולה והרפתקאות שנכתבה ואוירה על ידי קוֹהֶי הוֹרִיקוֹשִי (אנ'). המאנגה עובדה לסדרת אנימה על ידי סטודיו האנימה Bones.
נכון ליולי 2024 יצאו 7 עונות של האנימה. .
העונה הראשונה בת 13 פרקים, העונה השנייה ועד השישית בנות 25 פרקים.
המאנגה עובדה גם לשלושה סרטים - הראשון "Two Heroes" שיצא בשנת 2018. השני "Heroes Rising" שיצא ב-20 בדצמבר 2019 (ביפן). השלישי "World Heroes' Mission" שיצא ביפן ב-6 באוגוסט 2021 ובישראל ב-9 בדצמבר 2021.
תלמידי .U.A בולטים נוספים

הִיטוֹשִׁי שִׁינְזוֹ – קווירק: "שטיפת מוח" (Brainwashing), מסוגל לשלוט על גופו של האדם ברגע שאותו אדם עונה לשאלה שלו. לומד במסלול הכללי בבית הספר .U.A, מתוך תקווה לעבור למסלול הגיבורים. בפסטיבל הספורט של .U.A הצליח להעפיל לשלב השלישי, שם הפסיד לאיזוקו. (במנגה אושר שיעבור למסלול הגיבורים משנתו השנייה).
טאמאקי אמאג'יקי/סאן איטר (אוכל שמש) - קווירק: "מנשר" (Manifest). יכול לגדל פרטים שונים כרצונות על גפיו (כגון איברי בעלי חיים או חלקי צמחים). כדי להפעיל את הקווירק שלו עליו לאכול את מה שירצה שיופיע על גופו. אחד משלושת הגדולים של תיכון UA. טאמאקי ביישן, שקט ומופנם מאוד, וסובל מפחד במה חמור, במיוחד כאשר ניצב מול קהל גדול. הוא נלחץ בקלות כשאנשים מדברים איתו.
מֶיי הָאטסוּמֶה – קווירק: "זוּם" (Zoom). התכונה שלה נותנת לה לראות למרחק של חמישה קילומטרים לפחות כל עוד היא מתרכזת. לומדת במסלול התמיכה בבית הספר .U.A. בפסטיבל הספורט של .U.A הצליחה להעפיל לשלב השלישי, בו הפסידה במכוון לטניה, אך לא לפני שניצלה את הקרב כדי להציג בפני כל הצופים את המוצרים שהמציאה כדי לסייע לגיבורים. הייתה בשלב השני של פסטיבל הספורט בקבוצה של איזוקו. היא מדברת וחושבת מהר.
מיריו טוגאטה/לאמיליון - קווירק: "חדירה" (Permeation), כוחו הוא מעבר דרך חפצים אף על פי שכאשר גופו עובר דרך חפץ מסוים הוא חייב להפסיק לנשום כדי שזה יקרה. נציג שלושת הגדולים של תיכון UA ומלווה בוגר של מידוריה בהתלמדות שלו. היה אמור להיבחר להיות סמל השלום החדש במקום מידוריה. מיריו הוא אדם חברותי ואנרגטי, וחברם הטוב ביותר של אמאג'יקי ונג'ירה. איבד בסופו של דבר את הקווירק שלו, אך ארי החזירה לא אותו בעונה 6.
נג'ירה האדו/נג'ירה צ'אן - קווירק: "תנועת גל" (Wave Motion), יכולה לייצר גלי הלם ספירליים בעזרת הקווירק שלה. אחת משלושת הגדולים של תיכון UA. חמודה וסקרנית, נוטה לדבר בלי סוף ומגלה עניין רב בתכונות הפיזיות הייחודיות של האנשים אותם היא פוגשת. בשל כך, נג'ירה יכולה להיות בוטה מאוד ולעיתים קרובות שואלת שאלות פולשניות.
דמויות חשובות נוספות

אינקו מידוריה - קווירק: "משיכת חפצים קטנים" (Attraction of Small Objects), יכולה למשוך לעברה חפצים קטנים, הקווירק שלה יעיל לחיי היומיום שלה, אבל לא מספיק חזק כדי שתהיה גיבורה או נבלית. אימו שלי איזוקו. אישה טובת לב התומכת בבנה בכל צעד שהוא עושה, רגישה כמו בנה וכל צעד שהוא עושה בדרכו מרגש אותה עד לכדי התקף בכי כבד. חברה טובה של מיטסוקי באקוגו.
מיטסוקי בקוגו- קווירק: "גליצרין" (Glycerin), יכולה להפריש גליצרין מהעור שלה (בדומה לאופן שבו מינה אשידו מפעילה את הקווירק שלה). אמו של באקוגו. גם היא בדומה לבנה נוטה להתעצבן בקלות אבל לרוב היא רגועה ונחמדה. חברה טובה של אינקו מידוריה. רוצה שבנה יהיה נחמד יותר לאנשים סביבו, אך לעיתים קרובות נקלעת לוויכוחים אלימים איתו ואף מרביצה לו (לפעמים לעיני אנשים שאינם בגדר המשפחה). באקוגו נוהג לכנות אותה "מכשפה זקנה".
ריי טודורוקי- קווירק: "קרח" (Ice). אימו של שוטו ואשתו של אנג'י. אישה טובת לב ואכפתית המנסה לשכנע את בעלה לאפשר לשוטו לחיות את החיים שהוא רוצה (דבר אשר לא התקבל בברכה על ידי בעלה והוא התחיל להתעלל בה עד להידרדרות חדה של יציבותה הנפשית), ושוטו אוהב אותה מאוד על כך. היא אחראית לצלקת הענקית בפניו של שוטו כיוון שברגע של חוסר יציבות נפשית שפכה עליו תכולת קומקום רותחת, אך מיד טיפלה בכוויה שלו באמצעות הקווירק שלה.
קוטה איזומי -קווירק "אקדח מים" (Water gun). יכול להתיז מים בעוצמה גבוהה במיוחד. חי עם דודתו שינו סוסאקי עקב היותו יתום. קוטה הוא ילד ממורמר ומרוחק ששונא אנשים ששואפים להיות גיבורים. היה במחנה האימונים ונהג באלימות וחוסך אמפתיה כלפי תלמידי כיתה 1A. איזוקו התחבר איתו ועזר לו להבין גיבורים טוב יותר, וקוטה נעשה חברותי יותר.
ארי- קווירק "שחזור". ילדה קטנה שהוצלה על ידי תלמידים מיו איי וגיבורים נוספים התעללות של ארגון נבלים בשם 'שיה הסאיקאי'. ראש הארגון, נבל בשם בדוי אוברהול, לקח ממנה דם על מנת להפוך אותו לנסיוב שגורם למחיקת הקווירק של האדם שהנסיוב הוזרק אליו. נפצעה קשה וסבלה בעקבות זה, לכן הגיבורים הצילו אותה והיא עברה לגור ביו איי. ילדה חברותית ואכפתית.
היקארי- קווירק "משאלה" מעניקה משאלה בחודש נתקלה בבאקוגו והחזירה את הזמן לאחור כדי שהוא לא יציק לאיזוקו מידוריה
איש משפחה – דמויות

זוהי רשימת הדמויות בסדרת הטלוויזיה "איש משפחה".
המשפחה המורחבת > משפחתו של פיטר

פרנסיס גריפין (צ'ארלס דרנינג) – אביו החורג והמנוח של פיטר. פרנסיס היה ממוצא אירי-אמריקאי והיה קתולי בעל זיקה חזקה לדת. שנא את לויס משום שהיא אינה קתולית ומסרבת להטביל את ילדיה. מת בעונה החמישית של הסדרה במהלך יום הולדתה ה-17 של מג, לאחר שפיטר בהיותו שיכור מתרסק עליו ושובר את צלעותיו.
תלמה גריפין (פיליס דילר) – אשתו לשעבר של פרנסיס ואימו של פיטר, מכורה לסיגריות. מתה בעונה 12.
מיקי מק'פיניגן (סת' מקפרלן) – אביו הביולוגי של פיטר. מתגורר בעיירה באירלנד והוא מפורסם כשיכור העיירה, בתחילה מתכחש לרעיון שפיטר הוא בנו אף על פי שהוא דומה לו במדויק ומגדל כבש מחמד הדומה לבריאן.
קארן גריפין (קייט מקינון) – אחותו של פיטר, מתאבקת מקצועית.
המשפחה המורחבת > משפחתה של לויס

קרטר פיודרשמיט (סת' מקפרלן) – אביה של לויס. חולה סוכרת ומולטי-מיליונר, שונא את פיטר ומנצל כל הזדמנות כדי להכאיב לו (כשמבקשים ממנו טובה הוא מבקש בתמורה שפיטר יעשה דבר משפיל/מסוכן/מכאיב).
ברברה פיודרשמיט (אלכס בורסטיין) – אשתו של קרטר. אמם של לויס, קרול ופטריק. יהודייה (באחד הפרקים מסופר שהיא ניצולת שואה). לא מביעה את דעתה על שום דבר ולא מונעת מקרטר להתעלל בפיטר.
פטריק פיודרשמיט (רוברט דאוני ג'וניור) – אחיה האבוד (והבוגר) של לויס. לויס מגלה עליו כשהיא רואה אותו בתמונה ישנה מחג המולד. קרטר וברברה כלאו אותו בבית משוגעים בגיל צעיר כיוון שצפה באמו מקיימת יחסי מין עם כוכב טלוויזיה, נעצר מספר פעמים משום שנוהג לחנוק אנשים שמנים.
קרול פיודרשמיט (קרול קיין/ג'ולי האגרטי) – בתם של קרטר וברברה. אחותה הקטנה של לויס. חיה בטקסס, התגרשה 9 פעמים וכעת נשואה לאדם וסט – ראש העיר.
המשפחה המורחבת > משפחתו של בריאן

דילן פלניגן (סת' גרין) – בנו של בריאן. הוא נראה לראשונה בעונה השישית כשבריאן נסע לבקר את חברתו הראשונה.
ג'ספר (סת' מקפרלן) – בן דודו ההומוסקסואל המוחצן של בריאן. גר בלוס אנג'לס יחד עם בעלו הפיליפיני ריקרדו. עובד כמדריך כושר.
משפחות נוספות > משפחת בראון

קליבלנד בראון (עריף זאהיר; עד לשנת 2020 – מייק הנרי) – אפרו אמריקאי, שכן של משפחת גריפין. היה בעברו כרוז מכירות פומביות בבית המכירות הפומביות סות'ביס, אך לאחר שקיבל מכה מעמוד טוטם הפך דיבורו לאיטי והוא עצמו עייף ואיטי, לרוב. לקליבלנד מעדנייה בשם "המעדן של קליבלנד". קליבלנד התגרש מאשתו לאחר שניהלה רומן עם גלן קוואגמייר, לטענתה מפני שאין לו תשוקה אליה. למרות הבגידה, גלן וקליבלנד נשארו חברים. בעונה ה-7 עזב קליבלנד את קוהוג ועבר לסטולבנד- עיר הולדתו ושם התחתן עם מושא האהבה שלו בתיכון – דונה ונהפך לאב חורג לשני ילדיה – רוברטה וראולו. את חייו החדשים אפשר לראות בסדרת הבת של איש משפחה – "קליבלנד" (תרגומו הנכון של שם הסדרה הוא "המופע של קליבלנד"). במהלך השגעונות שלו, פיטר נוהג להרוס את ביתו של קליבלנד כאשר הוא מתרחץ ומתרסק עם האמבטיה אל החצר הקדמית שלו (באחת הפעמים קליבלנד אמר "אני חייב להפסיק להתרחץ כשפיטר עסוק בשגעונות שלו").
לורטה בראון (אלכס בורסטיין) – אשתו לשעבר של קליבלנד. התגרשה ממנו לאחר שניהלה רומן עם גלן קוואגמייר, וטענה שאין לקליבלנד תשוקה אליה. הייתה בעברה שחקנית קריקט טובה מאוד. מתה בעונה הראשונה של סדרת הבת "קליבלנד" והורישה את כל כספה לקליבלנד ג'וניור. אף על פי שקליבלנד הודיע ששנא את לורטה אחרי שהתגרשה ממנו, עדיין התאבל עליה לאחר מותה.
קליבלנד בראון הבן (Cleveland Brown Junior)- בנם של קליבלנד ולורטה, סובל מהפרעת קשב וריכוז והיפראקטיביות. ב"מופע של קליבלנד",סדרה נוספת מאת היוצרים של "איש משפחה", קליבלנד ג'וניור שהשמין כבר אינו לוקה בהפרעות קשב והיפראקטיביות, אלא להפך, נעשה רגיש, רכרוכי וקצת אדיש.
משפחות נוספות > משפחת קוואגמייר

גלן קוואגמייר (סת' מקפרלן) – שכן של משפחת גריפין, רווק חרמן, סוטה ורודף שמלות שלא בוחל בשום אמצעי (כולל מוסר, חוק ונישואים) על מנת להשיג סקס. כולם שונאים לשחק איתו במשחקי ספורט משום שיש לו בעיות זעם חמורות, גם כשהוא מפסיד וגם כשהוא מנצח ומשוויץ בפני אחרים. הוא הרבה יותר מבוגר משהוא נראה. בעונה השביעית מגלה החבורה שגלן בן 61 והסוד שלו למראה צעיר הוא צריכה מוגברת של גזר. נראה שהוא נמשך אל לויס, אולם מעולם לא מימש את החיבה אליה (מלבד פעם אחת שלפיטר נעלם הזיכרון). קוואגמייר עובד בתור טייס מסחרי. אף על פי שבריאן מנסה להתחבר אליו, גלן שונא אותו על היותו אתאיסט ובגלל היחס של בריאן לפיטר ולויס (פעם אחת אמר לו "פיטר הוא הבעלים והחבר הכי טוב שלך ואתה מנסה תמיד לדפוק את אשתו!").
ג'ואן קוואגמייר – הייתה משרתת של פיטר למשך שבוע, וביום האחרון הפכה למושא אהבתו של גלן. אופייה אובדני, והיא אף איימה שתהרוג את גלן ואת עצמה אם יעזוב אותה. לבסוף אכן מתה.
קריסטל קוואגמייר – אמו של גלן, בעבר הייתה מכורה למין וגלן מאשים אותה בהתנהגות הסוטה שלו, לאחר שגלן ניתק איתה את הקשר היא החליטה להשתנות והפכה לנוצרייה אדוקה, כאשר גלן נידון ל-20 שנים בכלא על קיום יחסי מין עם קטינה, היא קיימה יחסי מין עם השופט כדי שיבטל את עונשו (הופיעה בפרק 11 בעונה ה-13).
דן קוואגמייר/איידה דייוויס (סת' מקפרלן) – אבא של גלן, גיבור מלחמה, יוצא חיל הים האמריקאי. הוצג תחילה כרודף שמלות על ידי גלן, אך לבסוף התברר שהוא טרנסקסואל ואף שינה את מינו בעונה השמינית. לאחר שינוי המין שמו היה "איידה".
ברנדה קוואגמייר – אחותו של גלן. אישה מוכה, מוכה בקביעות על ידי חבר שלה ג'ף עד שנרצח על ידי גלן ופיטר.
קורטני קוואגמייר – בתו של גלן. מופיעה לראשונה בעונה 17 פרק 15. כאשר לא ידוע מי האמא האמיתית שלה.
אנה לי – בתו התינוקת של גלן. נשלחת לאימוץ לאחר שגלן לא הצליח להתמודד איתה.
משפחות נוספות > משפחת סוואנסון

ג'ו סוואנסון (פטריק וורברטון) – שוטר משותק רגליים, שכן של משפחת גריפין. ג'ו סיפר בתחילה שנפצע לאחר שנדחף על ידי הגרינץ' מגג בית בערב חג המולד, אבל בעצם נורה בגבו על ידי סוחר סמים אצלו עבד לאחר שהוא גילה שג'ו מרגל נגדו ומעביר מידע מפליל אודותיו למשטרה, באחד הפרקים התגלה כי ניתן היה למנוע את נכותו של ג'ו בעזרת ניתוח חדשני אך חברת הביטוח השאירה אותו נכה משום שכיסא הגלגלים יותר זול מהניתוח.
בוני סוואנסון (ג'ניפר טילי) – אשתו של ג'ו, נמצאת בהיריון כמעט נצחי. בעונה השביעית היא יולדת לבסוף בת ושמה סוזי, תודות לעזרתו של פיטר, בוגדת בו ג'ו כל הזמן.
קווין סוואנסון (סת' מקפרלן/סקוט גריימס) – בנם המתבגר של ג'ו ובוני. בעונה ה 7 פרק 13 ג'ו טוען שקווין נהרג בעיראק אך בעונה ה 10 פרק 6 מגלים שהוא חי, וכי ביים את מותו משום שהתנגד למלחמה.
סוזי סוואנסון (פטריק סטיוארט) – בתם הקטנה של ג'ו ובוני סוואנסון ואחותו של קווין סוואנסון. נולדה לאחר 7 עונות שבהן אמה הייתה בהריון כאשר פיטר הביא ללידתה בכך שנתן לבוני לראות שני גברים וחצי (פיטר אמר שאם אין לתינוק מוות מוחי הוא יצא ויכבה את הטלוויזיה). סטואי גילה בה אהבה עזה אך בסוף ויתר על אהבה זו. כאשר היא חושבת, היא מדובבת על ידי פטריק סטיוארט.
משפחות נוספות > משפחת גולדמן

מורט גולדמן (ג'ון ג. ברנאן) – רוקח יהודי, אחד מחבריו של פיטר. נשוי למיוריאל גולדמן ואב לניל גולדמן. פגש את מיוריאל דרך שירות הכרויות בוידאו. מורט קמצן, נוירוטי והיפוכונדר וסובל משלפוחית ביישנית. למורט שיער אדום ומתולתל ושלוש שיניים בולטות, בעברו היה מנהל מוזיקלי מפורסם.
מיוריאל גולדמן (ניקול סאליבן) – אשתו של מורט ואמו של ניל. פגשה את מורט דרך שירות הכרויות בווידאו. היא מוצאת אותו מושך ומקסים. נרצחת בפרק הראשון בעונה התשיעית על ידי דיאן סימונס.
ניל גולדמן (סת' גרין) – בנם החנון של מורט ומיוריאל גולדמן. בשונה מאביו, הוא בעל ביטחון עצמי מופרז (אפילו מופרז מדי). מאוהב במג, ומבקש ממנה להיות חברה שלו לעיתים קרובות.
משפחות נוספות > משפחת טאקר

טום טאקר (סת' מקפרלן) – קריין חדשות ערוץ 5. סדיסט באופיו. בן זוגה של סטייסי טאקר ואב לג'ייק טאקר. דמותו היא ככל הנראה פארודיה על דמותו של קריין החדשות טום ברוקו.
סטייסי טאקר – אשתו הנוכחית של טום ואמו החורגת של ג'ייק.
ג'ייק טאקר (סת' מקפרלן) – בנם של טום וסטייסי טאקר. פניו הפוכים. פניו חזרו לצורת פנים רגילה לאחר ששחה באגם קוהוג המזוהם.
הערות שוליים

↑  צביה בלום, חיקה את הדמות מ"איש משפחה" – ונהפך למדבב שלה, באתר ישראל היום, ‏29 בספטמבר 2020
| איש משפחה |
| --- | --- | --- |
| דמויות | פיטר גריפין • לויס גריפין • מג גריפין • כריס גריפין • סטואי גריפין • בריאן גריפין • קליבלנד בראון |  |
| סרטים | סטואי גריפין - הסיפור שלא סופר |  |
בירה אלכסנדר

| --- | --- |

 סוג:  בירה
 אחוז אלכוהול:  5-8
 יצרן:  מבשלת אלכסנדר
 מוצא:  ישראל ישראל
 מועד הכנה ראשוני:  2011
 צבע:  בהירה, כהה
|  נתונים כלליים |
| --- | --- |
 מייסדים:  אורי שגיא, אביאם סלע, ארי ויורם ירזין 
 תקופת הפעילות:  20 באוגוסט 2008 – הווה (16 שנים) 
 מוצרים עיקריים:  בירה 
  
 alexander-beer.co.il
 
בירה אלכסנדר Green
בירה אלכסנדר היא מבשלת בירת בוטיק ישראלית. הבירה מיוצרת משנת 2008 בפארק תעשיות עמק חפר והיא אחת ממבשלות בירות הבוטיק הראשונות בישראל.
היסטוריה

מבשלת אלכסנדר הוקמה בשנת 2008 בפארק תעשיות עמק חפר ליד נחל אלכסנדר. מקים המבשלה הוא אורי שגיא, בעברו מפקד טייסת אפאצ'י בחיל האוויר, שלאחר בישול בירה בביתו החליט להפוך את התחביב למקצוע. בשנת 2008 למד טכנולוגיית ייצור בירה ב-Siebel Institute of Technology. הוא חבר לאביאם סלע, טייס ותיק בחיל האוויר, וארי ויורם ירזין, מבכירי המסעדנים בארץ, ובשנת 2010 הקימו את המבשלה. בשנת 2014 הצטרף שלמה ינאי למשקיעים במבשלה, כשרכש 10% מהבעלות עליה, בעלות של מיליון וחצי ש"ח. עוד שותפים במבשלה הלל קוברינסקי ויורם באומן.
בשנת 2014 זכתה הבירה בתחרות הבירות העולמית "World Beer Cup 2014" במקום הראשון בקטגוריית "Robust Porter".
בשנת 2024 קיבלה החברה מדליית כסף בתחרות הבירה היוקרתית European Beer Star 2024, על הבירה "אלכסנדר BOCK". המבשלה כבר זכתה עד היום 8 פעמים בתחרויות בין–לאומיות, ופעם חמישית בתחרות European Beer Star (גר').
המבשלה קרויה על שם נחל אלכסנדר, העובר בעמק חפר, מקום מושבה של המבשלה. הצבים הגדלים בנחל מופיעים בסמליל של המבשלה.
ייצור הבירה

ייצור הבירה נעשה בשני תהליכי תסיסה טבעיים: במכלי תסיסה ובבקבוקי הבירה עצמם. הבירה אינה מפוסטרת, מסוננת או כוללת חומרים משמרים.
בירה אלכסנדר מציעה כמה בירות תחת המותג אלכסנדר:
אלכסנדר בלונד - בירה ממשפחת האייל, בסגנון הבלונד הבלגי. 5.3% כוהל בנפח.
אלכסנדר Black - בירה כהה, עשירה בטעמי שוקולד מריר ואספרסו חזק. 7% כוהל בנפח.
אלכסנדר אמברה - בירה ממשפחת האייל, בסגנון בלגי צרפתי. צבע הבירה הוא ענברי (בצרפתית = Ambrée) והוא נובע משימוש בלתתים מיוחדים, קלויים יותר. 5.7% כוהל בנפח.
אלכסנדר Green - בירה בסגנון ה-IPA. ארומה פירותית: אשכולית, גויאבה, מנגו ופירות נוספים. 6% כוהל בנפח.
אלכסנדר בלייזר - בירה ממשפחת האייל, זהובה עם ראש קצף לבן. 8% כוהל בנפח.
הערות שוליים

1 2  גולן חזני, שלמה ינאי רכש 10% מבירה אלכסנדר של אורי שגיא, באתר כלכליסט, 9 באפריל 2014.
↑  Winners List, World Beer Cup 2014
↑  הזוכים בפרס ל-2024 באתר חברת European Beer Star
↑  מדליית כסף למבשלת אלכסנדר בתחרות הבירה היוקרתית European Beer Star 2024, באתר מעריב אונליין, 27 בנובמבר 2024
כדור משחק

כדורי משחק ברשת
כדור רגל וכדורי פלסטיק קטנים
רשתות עם כדורים מסוגים שונים
שחקנית כדורשת עם כדור רשת באוניברסיטת אסטון, ברמינגהאם
כדור סל, בול אמריקאי (1961) לזכר ממציא הכדור סל ג'יימס נייסמית'
כדור משחק משמש בעיקר בספורט ובמשחקים.
צורה ומידות

כדורי משחק הם בקירוב בעלי הצורה הגאומטרית כדור, בדרך כלל, אולם הם יכולים להיות גם בצורות שונות, כגון צורת ביצה. טווח גודלם הוא רחב ביותר, מכדורי הגומי הקטנים שקוטרם בעל סנטימטרים ספורים, דרך הכדורסל ועד לכדורים בקוטר המגיע לכמטר, המשמשים לקפיצה ורכיבת ילדים על גביהם.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעת העתיקה, הכדור נמצא בשימוש על ידי היוונים, הרומאים, והמצרים הקדומים.
משחקי כדור

במרבית המשחקים שבהם יש כדור, מהלך המשחק נקבע על פי המצבים של הכדור, אשר נבעט, נזרק וכדומה על ידי השחקנים.
משחקי ספורט פופולריים שמשחקים בכדור הם גולף, טניס, כדור בסיס, כדורגל, כדוריד, כדורמים, כדורסל (כדור-סל עשוי מחומר פלסטי, מעור או מחומר דמוי עור), כדורעף, כדורשק, כדורשת, כדורת, סקווש, פוטבול אמריקאי, פוטבול אוסטרלי, פולו, קורפבול, קריקט, רוגבי.
כדור משחק משמש גם במשחקי פגיעה בכדור.
במשחקי ילדים רבים נעשה שימוש בכדורים המיועדים למטרות אחרות. כך למשל כדור טניס משמש בהקפות, הטלה ושבע אבנים. ניתן להעלות את רמתו של המשחק על ידי מעבר לכדור כבד או קטן יותר. למשל, כדור פגיעה הוא משחק הדורש קואורדינציה רבה, קשה יותר כאשר משחקים בו בכדור טניס, שהוא קטן, והוא משחק אלים יותר כאשר משחקים בו בכדורגל או כדורסל, שהם כבדים יותר מכדורעף.
סוגי כדורים

כדור כדורגל
כדורסל
כדור בסיס
כדור קריקט
כדורי ביליארד
כדור פוטבול אוסטרלי
כדור טניס
כדור גולף ליד גומה
כדורעף
כדור גומי
מלחמת הכוכבים – פרק 5: האימפריה מכה שנית

| --- | --- |

כרזת הסרט בישראל, 1980
 בימוי:  ארווין קרשנר 
 הופק בידי:  גארי קורץ ג'ורג' לוקאס
 תסריט:  לי בראקט, לורנס קסדן, ג'ורג' לוקאס 
 עריכה:  פול הירש, ג'ורג' לוקאס, מרשה לוקאס 
 שחקנים ראשיים:  מרק המיל האריסון פורד קרי פישר
 מדבבים:  ג'יימס ארל ג'ונס פרנק אוז
 מוזיקה:  ג'ון ויליאמס 
 צילום:  פטר סושיצקי 
 מדינה:  ארצות הברית 
 חברת הפקה:  לוקאס פילם 
 חברה מפיצה:  פוקס המאה ה-20 אלברט ד. מטלון (ישראל)
 שיטת הפצה:  וידאו על פי דרישה 
 הקרנת בכורה:  21 במאי 1980 ארצות הברית   28 ביוני 1980 ישראל  11 באפריל 1997 (מהדורה מיוחדת) ישראל
 משך הקרנה:  124 דקות (גרסה מקורית) 127 דקות (מהדורה מיוחדת)
 שפת הסרט:  אנגלית 
 סוגה:  סרט מדע בדיוני, סרט פנטזיה, סרט אפי, סרט פעולה, סרט הרפתקאות, אופרת חלל 
 תקציב:  18 מיליון דולר
 הכנסות:  538.3 מיליון דולר
 הכנסות באתר מוג'ו:   starwars5
 פרסים:  פרס אוסקר למיקס הסאונד הטוב ביותר פרס סאטורן בקטגוריות הבימוי, שחקן ראשי, אפקטים מיוחדים והסרט הטוב ביותר
 סרט קודם:  פרק 4: תקווה חדשה
 סרט הבא:  פרק 6: שובו של הג'דיי
 אתר רשמי
 דף הסרט ב־IMDb
 
מלחמת הכוכבים – פרק 5: האימפריה מכה שנית (באנגלית: Star Wars Episode V: The Empire Strikes Back, קרי "האימפריה תוקפת בחזרה") הוא סרט אופרת חלל אפית, פעולה והרפתקאות אמריקאי משנת 1980 בבימויו של ארווין קרשנר, שהוא ההמשך ל"מלחמת הכוכבים – פרק 4: תקווה חדשה" והחלק השני בסדרת "מלחמת הכוכבים". את הסרט הפיק ג'ורג' לוקאס לפי תסריט שכתב בעצמו, בסיועם של לי ברקט ולורנס קסדן. את הפסקול הלחין ג'ון ויליאמס. נעימת הפתיחה ו"המצעד הקיסרי" (The Imperial March), שנשמע לראשונה ב"האימפריה מכה שנית", הם בין קטעי הפסקול המוכרים ביותר בעולם.
הסרט יצא לאקרנים ב-21 במאי 1980 בארצות הברית ובישראל ב-28 ביוני 1980. עם יציאתו, כמו קודמו, זכה הסרט לשבחים ביקורתיים רבים מצד מבקרים והקהל ששיבחו את קטעי האקשן, האווירה, האפקטים, הפעלולים, הכתיבה, הפסקול, הצילום והמשחק. על אף שביצועיו בקופות נפלו מאלו של קודמו, החלק השני עודנו אחד הסרטים המצליחים ביותר מסחרית שנעשו אי-פעם עם רווח נקי של כ-538 מיליון דולר ברחבי העולם לעומת תקציב של כ-18 מיליון דולר בלבד. ב-1997, לכבוד חגיגות העשרים לסדרה, יצאה גרסה מחודשת באיכות גבוהה. חלק מצילומי הסרט נעשו על קרחון הארדנגריוקלן בנורווגיה. הסרט נבחר למקום השלישי ברשימת 500 הסרטים הגדולים של כל הזמנים, לפי מגזין אמפייר, בנוסף לכך, הסרט נחשב לסרט המשובח ביותר בסדרת "מלחמת הכוכבים".
עלילת הסרט

לאחר הרס כוכב המוות, נמלטו המורדים והקימו בסיס חדש בכוכב הקפוא הות'. לוק סקייווקר, המסייר סביב המתחם, כמעט ונטרף על ידי מפלצת שלג ונותר חשוף בחוץ. על סף עלפון הוא רואה את אובי-ואן קנובי המורה לו לטוס לכוכב דגובה, שם ילמד את דרכי הג'דיי מהמאסטר יודה. האן סולו יוצא לבד לחפש את סקייווקר ומציל את חייו.
דארת' ויידר מאתר את הבסיס ומשגר את הצי הקיסרי לכבשו. הגנות המתחם מצליחות לעכב את האויב די זמן כדי לאפשר פינוי. האן, הנסיכה ליאה, צ'ובאקה ו-C-3PO נמלטים על סיפון ספינתם, המילניום פלקון. הם בורחים ממשחתת כוכבים אימפריאלית, נכנסים לשדה אסטרואידים, מתחבאים בתוך מערה על אסטרואיד וכמעט נאכלים על ידי תולעת ענקית. לוק ו-R2-D2 טסים לבדם לדגובה, שם הם נתקלים בחייזר ננסי וטרחן המתגלה לבסוף כיודה עצמו. יודה טוען כי לוק סקייווקר אינו מתאים ללמוד את דרכי הג'דיי, אך לבסוף מתרצה. לוק נכשל במבחנים המוצבים לו; יודה קובע כי הוא נמהר ופזיז, אך ממשיך לאמנו.
האן וליאה נמלטים לעיר העננים בספין הנשלטת בידי לֶאנְדּוֹ קַלְרִיסְיַאן, נוכל וחבר ותיק של סולו. בובה פט, צייד ראשים העוקב אחר האן מטעמם של ג'אבה ההאט ודארת' ויידר, מגלה אותם ומזעיק את ויידר שטומן להם מלכודת. בעיר העננים בבספין האן וליאה מגלים שלאנדו בגד בהם וויידר לוכד אותם. ליאה וצ'ובאקה תופסים את לאנדו לאחר שהאן הוכנס לתא הקפאה, ולאנדו משגר מסר אל עוזרו המרכיב אוזניות טלפתיה, ומנסה יחד עם ליאה וצ'ובאקה להציל את האן.
לוק מגיע לבספין אחרי שחש באמצעות ה"כוח" כי חבריו בצרות. הוא נתקל בדארת' ויידר והשניים נלחמים בדו-קרב חרבות אור שבסופו ויידר כורת את ידו הימנית של לוק. ויידר מגלה ללוק סקייווקר ההמום כי הוא למעשה אביו, ומציע לו לעבור לצד האפל של ה"כוח" ולשלוט ביחד בגלקסיה כאב ובן. לוק ההמום והפצוע נמלט ומחולץ על ידי ספינתם של ליאה ולאנדו.
בסצנה האחרונה של הסרט, לוק, ליאה, R2-D2, ו-C-3PO נמצאים על הספינה הרפואית של ברית המורדים.
לוק מקבל יד תותבת ביונית מהדרואיד הרפואי. לאחר מכן, כל החבורה מסתכלים מהחלון של הספינה ורואים את לאנדו וצ'ובאקה ממריאים במילניום פלקון על מנת לחלץ את האן הקפוא בפחמן מידי ג'אבה ההאט, מה שמשאיר סוף פתוח עד הסרט הבא.